Τζο Γκόμεζ (ποδοσφαιριστής)

Ο Τζόζεφ Ντέιβ Γκόμεζ (αγγλικά:Joseph Dave Gomez, 23 Μαΐου 1997) είναι Άγγλος επαγγελματίας ποδοσφαιριστής που παίζει ως αμυντικός για την ομάδα της Λίβερπουλ και για την εθνική ομάδα της Αγγλίας.

 Καριέρα 

 Σύλλογοι 
Ο Γκόμεζ ξεκίνησε από τις ομάδες των νέων της Τσάρλτον Αθλέτικ. Έκανε το ντεμπούτο του για την πρώτη ομάδα σε έναν του πρωταθλήματος της Τσάμπιονσιπ στις 19 Αυγούστου 2014 σε μια εντός έδρας νίκη με 3–2 εναντίον της Ντέρμπι Κάουντι.

Ο Γκόμεζ αγοράστηκε στη Λίβερπουλ για τη σεζόν 2015–16. Ο προπονητής του Μπρένταν Ρότζερς τον τοποθέτησε στην κεντρική άμυνα ή ως αριστερό ακραίο μπακ. Στις 13 Οκτωβρίου 2015, ο Γκόμεζ υπέστη ρήξη χιαστού ενώ έπαιζε για την Εθνική Αγγλίας Κ21 εναντίον του Καζακστάν. Ακριβώς ένα χρόνο αργότερα, στις 13 Οκτωβρίου 2016, επέστρεψε στις ομαδικές προπονήσεις με τη Λίβερπουλ. Τη σεζόν 2018–19, ο Γκόμεζ κατέκτησε το Τσάμπιονς Λιγκ με τη Λίβερπουλ . Τον Δεκέμβριο του 2019, κέρδισε το Παγκόσμιο Κύπελλο Συλλόγων της FIFA 2019 με τη Λίβερπουλ εναντίον της Φλαμένγκο Ρίο ντε Τζανέιρο με 1–0 μετά την παράταση. Τη σεζόν 2019–20, ο Γκόμεζ και η ομάδα του εξασφάλισαν το αγγλικό πρωτάθλημα .

 Εθνική ομάδα 
Τον Νοέμβριο του 2012, ο Γκόμεζ έπαιξε δύο παιχνίδια για την Κ16 ομάδα της Αγγλικής Ποδοσφαιρικής Ομοσπονδίας εναντίον της Ουαλίας (1–0) και της Σκωτίας (1–0). Στις 8 Φεβρουαρίου, έκανε την πρώτη του εμφάνιση για την εθνική ομάδα Κ17 στο πλαίσιο του Αλγκάρβε Καπ στην Πορτογαλία σε μια ήττα 1–2 από τη Γερμανία. Το 2014 πήρε μέρος στο Ευρωπαϊκό Πρωτάθλημα Κ17 στη Μάλτα και κατέκτησε τον τίτλο με την ομάδα του. Υπήρξε επίσης μέλος στην ομάδα του τουρνουά. Συνολικά, ο Γκόμεζ έπαιξε 19 φορές για την Κ17. Τον Σεπτέμβριο του 2015 έκανε τρεις εμφανίσεις για την ομάδα Κ21.

Στις 10 Νοεμβρίου 2017, ο Γκόμεζ έκανε το ντεμπούτο του στην εθνική ομάδα σε μια φιλική ισοπαλία 0–0 εναντίον της Γερμανίας.

 Διακρίσεις 
μικρογραφία|Ο Γκόμεζ με την Εθνική Αγγλίας Κ19 το 2015
Λίβερπουλ

 Πρέμιερ Λιγκ: 2019–20, 2024–25
 Κύπελλο Αγγλίας: 2021–22
 Λιγκ Καπ Αγγλίας: 2023–24
 Κομιούνιτι Σιλντ: 2022
 ΟΥΕΦΑ Τσάμπιονς Λιγκ: 2018–19
 ΟΥΕΦΑ Σούπερ Καπ: 2019
 Παγκόσμιομ Κύπελλο Συλλόγων 2019

Αγγλία Κ17

 ΟΥΕΦΑ Ευρωπαϊκό Πρωτάθλημα Κ17 2014

Ατομικές

 ΟΥΕΦΑ Ευρωπαϊκό Πρωτάθλημα Κ17 2014: Ομάδα του Τουρνουά

 Παραπομπές 

 Εξωτερικοί σύνδεσμοι 

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Τσάρλτον Αθλέτικ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Ευρωπαϊκού Πρωταθλήματος 2024